
ΔΕΛΤΙΟ ΤΥΠΟΥ
ΣΩΜΑ ΕΛΛΗΝΙΚΟΥ ΟΔΗΓΙΣΜΟΥ

ΕΟΡΤΑΓΟΡΑ 2024
 
ΣΧΟΛΗ ΜΩΡΑΪΤΗ
7-8 Δεκεμβρίου 
Σάββατο 10 π.μ. - 7μ.μ., Κυριακή 10 π.μ.  - 5 μ.μ.

Για μια ακόμα χρονιά το Σώμα Ελληνικού Οδηγισμού σας περιμένει όλους, μικρούς και μεγάλους, στο φιλόξενο χώρο της Σχολής Μωραΐτη  για ένα διήμερο εορταστικό Bazaar.

Τιμώμενη περιοχή για φέτος είναι η Ανατολική Αττική. 

Τα μέλη μας έχουν ετοιμάσει για σας, τα παιδιά και τους φίλους σας, χειροποίητες  λιχουδιές που θα μπορείτε να τις γευτείτε στον ειδικά διαμορφωμένο χώρο του εστιατορίου μας.  

Και όπως κάθε χρόνο, χειροποίητα σαπούνια, χριστουγεννιάτικα στολίδια, χειροποίητες δημιουργίες,  βιβλία, κοσμήματα, είδη σπιτιού - αντίκες, πίνακες, ρούχα σε άψογη κατάσταση και σπιτικές λιχουδιές θα συνθέσουν ένα διήμερο που δεν πρέπει να χάσετε. 

Ξεχωριστή θέση κατέχει το καθιερωμένο γούρι της χρονιάς. 

Κατά τη διάρκεια της Εορταγοράς θα πραγματοποιηθούν διαδραστικά παιχνίδια και εκπλήξεις για παιδιά όλων των ηλικιών από τους εθελοντές μας και θα λειτουργήσει το κόκκινο γραμματοκιβώτιο του Αη Βασίλη των ΕΛ.ΤΑ.

[bookmark: _GoBack]Η παρουσία σας θα βοηθήσει σημαντικά το έργο του Σώματος Ελληνικού Οδηγισμού που στηρίζεται στον εθελοντισμό και που 92 χρόνια συμβάλλει στην ανάπτυξη των παιδιών και των νέων ώστε να γίνονται άτομα υπεύθυνα, ελεύθερα και ικανά να διεκδικούν και να συμμετέχουν ως ενεργοί πολίτες. Οι κοινές αξίες όλων των Οδηγών είναι η συνεργασία, η δικαιοσύνη, ο σεβασμός στον άνθρωπο και στο περιβάλλον.
Σε όλη την διαδρομή του, ο Ελληνικός Οδηγισμός, αλληλεπιδρά με την κοινωνία και προσπαθεί πάντα να είναι στην αιχμή της πρωτοπορίας. 

Στοιχεία επικοινωνίας: Ξενοφώντος 10, 105 57 Αθήνα  
Τηλ.: 210.3235794, 210.3236548, e-mail: seo@seo.gr  http://www.seo.gr 

Θα μας βρεις σε 90 πόλεις σε όλη την Ελλάδα.



Το Σώμα Ελληνικού Οδηγισμού (έτος ιδρύσεως 1932) είναι Νομικό Πρόσωπο Ιδιωτικού Δικαίου, Σωματείο Μη Κερδοσκοπικού Χαρακτήρα, υπαγόμενο στις διατάξεις του Αστικού Κώδικα και Μέλος της Παγκόσμιας Οργάνωσης Οδηγών (WAGGGS).
Σύμφωνα με το Καταστατικό του αποτελεί Σωματείο μη κερδοσκοπικό με παιδαγωγικό, κοινωφελή και πολιτιστικό χαρακτήρα. Έχει ως στόχο την εξωσχολική διαπαιδαγώγηση παιδιών και εφήβων. Με σύγχρονα παιδαγωγικά και δημιουργικά προγράμματα που βασίζονται στους άξονες: Προσωπική Ανάπτυξη, Κοινωνική Συμμετοχή και Ζωή στη Φύση, μέσα σε αυτοδιοικούμενες Ομάδες, δίνεται η ευκαιρία στα παιδιά να αναπτύξουν πρωτοβουλίες και ικανότητες και να εξελιχθούν σε δημιουργικά μέλη της κοινωνίας.

